CELEX: E2016P0006
Language: el
Date: 2016-05-12 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur τη 12η Μαΐου 2016 στην υπόθεση Fjarskipti hf. κατά της Póst- og fjarskiptastofnun (Υπόθεση E-6/16)

2.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 66/32
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο της ΕΖΕΣ από το Héraðsdómur Reykjavíkur τη 12η Μαΐου 2016 στην υπόθεση Fjarskipti hf. κατά της Póst- og fjarskiptastofnun
   (Υπόθεση E-6/16)
   (2017/C 66/12)
   Με επιστολή της 12ης Μαΐου 2016 το Héraðsdómur Reykjavíkur (Πρωτοδικείο του Reykjavík), υπέβαλε αίτηση στο Δικαστήριο της ΕΖΕΣ, η οποία παρελήφθη από τη Γραμματεία του Δικαστηρίου στις 18 Μαΐου 2016, για την έκδοση συμβουλευτικής γνώμης στην υπόθεση Fjarskipti hf. κατά της Póst- og fjarskiptastofnun σχετικά με τα ακόλουθα ερωτήματα:
   
               1.
            
            
               Το στοιχείο α) του άρθρου 2 της οδηγίας 2002/21/ΕΚ του Ευρωπαϊκού Κοινοβουλίου και του Συμβουλίου, της 7ης Μαρτίου 2002, σχετικά με κοινό κανονιστικό πλαίσιο για δίκτυα και υπηρεσίες ηλεκτρονικών επικοινωνιών (οδηγία-πλαίσιο), μπορεί να ερμηνευθεί υπό την έννοια ότι ο όρος «δίκτυο ηλεκτρονικών επικοινωνιών» καλύπτει τη μεταφορά σημάτων υπό μορφή μηνυμάτων SMS στη συσκευή τελικών χρηστών που συνδέεται μέσω φυλλομετρητή ιστού στον διακομιστή «My Pages» στον ιστοχώρο μιας επιχείρησης τηλεπικοινωνιών, μέσω του δημόσιου διαδικτύου και του λογισμικού PHP script στον ιστοχώρο της ίδιας επιχείρησης τηλεπικοινωνιών, που λαμβάνει τα σήματα, τα επεξεργάζεται και στη συνέχεια τα μεταφέρει από τον ιστοχώρο της επιχείρησης τηλεπικοινωνιών της σε έναν διακομιστή SMS (SMSC) στο σύστημα επικοινωνιών της, που στη συνέχεια τους αποστέλλει μέσω τηλεφωνικού δικτύου στον τηλεφωνικό αριθμό του παραλήπτη;
            
         
               2.
            
            
               Αν η απάντηση στο ερώτημα 1 είναι καταφατική, το στοιχείο γ) του άρθρου 2 της οδηγίας 2002/21/ΕΚ μπορεί να ερμηνευθεί υπό την έννοια ότι ο όρος «υπηρεσίες ηλεκτρονικών επικοινωνιών» καλύπτει υπηρεσίες που συνίστανται στη μεταφορά σημάτων σε δίκτυο επικοινωνιών όπως περιγράφεται στο ερώτημα 1 όταν i) εισπράττεται τέλος για την παροχή της υπηρεσίας αυτής, και ii) όταν δεν εισπράττεται τέλος για την εν λόγω υπηρεσία;
            
         
               3.
            
            
               Αν η απάντηση στο ερώτημα 2 είναι καταφατική, το στοιχείο δ) του άρθρου 2 της οδηγίας 2002/21/ΕΚ μπορεί να ερμηνευθεί υπό την έννοια ότι ο όρος «δημόσιο δίκτυο επικοινωνιών» καλύπτει τις υπηρεσίες ηλεκτρονικών επικοινωνιών που περιγράφονται στην ερώτηση 2, οι οποίες παρέχονται σε δίκτυο ηλεκτρονικών επικοινωνιών, όπως περιγράφεται στην ερώτηση 1, ανεξάρτητα από το εάν η εν λόγω υπηρεσία i) διατίθεται στο κοινό, ή ii) διατίθεται μόνο σε όλους τους συνδρομητές της επιχείρησης τηλεπικοινωνιών;